સૂર્ય, ચંદ્ર, નક્ષત્રો, ગ્રહો વગેરેથી રચાયેલું જગત ઈશ્ર્વરના નિયમ પ્રમાણે જ ચાલી રહ્યું છે. જે કાંઈ જ્યાં છે ત્યાં કોઈક કારણસર છે. દરેકેદરેક વસ્તુનો કોઈક ને કોઈક ઉપયોગ હોય જ છે અને તે ઉપયોગિતા સિદ્ધ કરવા જ તે વસ્તુ તે કાળે અને તે સ્થળે હોય છે. આ બતાવે છે કે જગતની સર્વ રચના પાછળ કુશળતા અને બુદ્ધિવૈભવ રહેલાં છે. આ અદ્ભુત જગતની રચના કરનાર ઈશ્ર્વર સર્વ જ્ઞાન ધરાવતો હોવો જોઈએ. તે સર્વજ્ઞ હોવો જોઈએ.